Michael Skjelderup

Michael Skjelderup (født 22. oktober 1769 i Hof i Jarlsberg grevskap, død 16. april 1852 i Kristiania) var en norsk lege og Norges første professor i medisin.

Michael ble døpt i kirken 28 oktober 1769, sønn av sognepresten dersteds, Jacob Worm Skielderup, og dennes kone Barbara Holst.

Utdannelse og yrkesliv
Han gikk i apotekerlære i Fredrikstad før han i 1789 reiste til København og i 1794 tok eksamen ved Det Chirurgiske Akademie i København, etterfulgt av praksis og stilling som professor ved Københavns Universitet 1805-14.  Tilbake til Oslo ankom han i egen seilbåt den 1. juni 1814, beskutt av svenske krigsskip. Han var nemlig nytilsatt professor i «Lægevidenskapen» (det vil si i anatomi og fysiologi) ved nyetablerte Det Kongelige Frederiks Universitet, og i 1815 ble han den første som holdt forelesninger ved Anatomisk institutt. Han grunnla i 1826 det medisinske tidsskriftet Eyr sammen med Frederik Holst.  I 1833 var han blant stifterne av Lægeforeningen i Christiania (nå Det norske medicinske Selskab), som siden 2003 har publisert tidsskriftet Michael, oppkalt etter Skjelderup. I 1838 ga han ut en bok om rettsmedisin. I 1840 sluttet han som praktiserende lege, men fortsatte forelesningene.

Familie 
Han var far til høyesterettsadvokat Jacob Worm Skjelderup (1805–1863), venn av Niels Henrik Abel. Skjelderup var også adoptivfar til brigadelege Jacob Worm Skjelderup Müller (1793–1863), og således farfar til Jacob Worm-Müller (1834–1889) som var professor i fysiologi ved samme universitet fra 1873.

Verv og utmerkelser 
 Det Kongelige Norske Videnskabers Selskab innvalgt 1818
 Kungliga Vetenskapsakademien i Stockholm, innvalgt
 æresmedlem av det svenske sunnhetskollegiet
 kommandør av St. Olavs Orden 1849 
 ridder av den svenske Nordstjärneorden

Utgivelser

Den Skjelderupske medaille 
I 1828  solgte han alle sine preparater til universitetet for 1000 speciedaler og etablerte et legat.  Det ble utlyst en årlig konkurranse (et vitenskapelig oppdrag) og enkelte år ble der kåret en vinner som mottok «Den Skjelderpske medaille», senere kalt «Professor Skjelderups gullmedalje for medisinsk vitenskapelig arbeid». Noen av mottakerne:

 1852	Stud. med. Adam Arndtsen	
 1861	Stud. med. Christian August Engelschiøn	
 1865	Cand. med. Cæsar Hakon Boeck	
 1866	Cand. med. Hjalmar Heiberg	
 1868	Stud. med. Andreas Svane Dick Synnestvedt	
 1869	Cand. med. Gerhard Armauer Hansen	
 1873	Stud. med. Eduard Bøckmann	for Tonsillenes anatomi og fysiologi
 1875	Stud. med. Gotfred Eugen Bentzen	
 1881	Cand. med. og assistant ved det pathologisk-anatomiske Laboratorium Søren Bloch Laache	
 1885	Stud. med. Hans Christian Geelmuyden	
 1910	Stud. med. Georg Herman Monrad-Krohn
 1911	Cand. mag. Martha Marie Kjølseth
				
 1912	Cand. med. Claudius Lucien Dedichen
 1914	Cand. med. Lars Grøntvedt Sommerfelt
 1917   Halfdan Bryn for Bidrag til belysning av det norske folks antropologi i begyndelsen av det 20. århundre
 1921	Cand. med. Stig Hvide Bang	
 1922	Aktuarkandidat Henrik Palmstrøm for Nordmennenes legemshøyde, belyst ved rekrutteringsstatistikken
 1924	Stud. med Konrad Adolf Wagner for Hvad forteller våre skjeletfund fra middelalderen om legemshøyde og proporsjoner hos den tids nordmend?
 1928	Dr. med. Gabriel Langfeldt	
 1932	Reservelege Gunhild Augusta Rasmussen	
 1933	Cand. med. Christian Bruusgaard, Cand. med. Agnar Mathias Brunvald	
 1934	Cand. med. Hjalmar Torp	
 1935	Cand. med. Haakon Valde Natvig	
 1939	Læge Gunnar Røvig	
 1943	Cand. med. Johs. Hagtvedt	
 1947	Cand. med. Arne Galtung Frøvig
	
 1948	Cand. med. Per Anchersen	
 1950	Assistentlege Oddmund Koller	
 1952	Dosent dr. Thore Lie Thomassen	
 1953	Cand. med. Stian W. Erichsen	
 1956	Cand. med. Bjarne Arentz Waaler	
 1959	Thomas Christian Wyller	
 1964	Cand. med. Carl Birger August van der Hagen	
 1967	Professor dr. med. Trond Anton Reinskon	
 1968	Cand. med. Arne Dagfinn Fossum, Spesiallege cand. med Finn Einar Hadelev	
 1971	Ass. Overlege Snorre Aune, reservelege Gunnar Leif Schistad og ass. Overlege Andreas Skulberg	
 1972	Dr. med. Narve Moe, dr. med. Kåre Molne og assistentlege Arne Christensen	
 1973	Cand. med. Harald Grut og sosialkurator Ester Sanengen

Referanser 

Norske medisinprofessorer
Professorer ved Universitetet i Oslo
Personer fra tidligere Hof kommune
Medlemmer av Det Kongelige Norske Videnskabers Selskab
St. Olavs Orden
Nordstjerneordenen
Personer begravet på Vår Frelsers gravlund